ज्यूरिख. फीफा से 8 साल के लिए बैन किए गए अध्यक्ष सेप ब्लाटर और यूरोपियन फुटबाल संघ यूईएफए के अध्यक्ष माइकल प्लाटिनी अपने प्रतिबंध के खिलाफ खेल पंचाट न्यायालय (Sports Arbitration Court) में अपील करेंगे। इसके लिए दोनों को 36 लाख रुपए तक खर्च करना पड़ेगा।
फीफा की एथिक्स कमिटी में सारी प्रक्रिया पूरी करने के बाद ही दोनों फीफा अधिकारी सीएएस में प्रतिबंध के खिलाफ अपील कर सकते हैं। सीएएस में अपील करने के लिए सबसे पहले 925 यूरो जमा करना होता है। खबरों कि मानें तो अपील की इस पूरी प्रक्रिया में 40,000 से 50,000 यूरो तक का खर्च आ सकता है।
ब्लाटर और प्लाटिनी ने दो दिन पहले ही इस बात की घोषणा की थी वे फीफा द्वारा अपने ऊपर लगाए गए आठ साल के प्रतिबंध के खिलाफ सीएएस में अपील करेंगे।
hin_Deva hin_Deva hin_Deva